Odense Adresse-Contoirs Efterretninger, 1830-05-28
Endelig blev det til Alvor med Deputeer=Kammerets Opløsning. Den kongelige Forordning, som er kontra signeret af Jndenrigsministeren, er af 16 dennes. Over hele Riget ere Valgkollegierne indkaldte, for Distrikterne til den 23 Juni, for Departementerne til den 3 Juli, og alt den 3 August skal saavel Pairs som Deputeert=Kammeret, samles. Jhenseende til Valgkollegierne skulle Forskrifterne. i Forordn. af 11 Octbr. 1820 følges. Formedelst Kammerets Oplysning er Hr. Royer=Collard nu udflyttet af Præsidentboligen, og den 17de afsendte de russiske, østerrigske, preussiske og spanske Ambassadeurer Kourerer til deres Hoffer. Naturligviis ere Oppositionsbladene strax tilrede med deres Kritiker. Koureren finder Tiden alt for knap tilmaalt, især for de længst fraliggende Departementer, hvor Vælgerne ikke kunne faae de lovlig bestemte 50 Dage fra Listernes Aabning til Kollegiernes Sammenkomst, Journal des Debats glæder sig over, at der er vundet en Maaned, da det opløste Kammer var prorogeret til den 11 Septbr. Ministeriet - siger den - har nu tilkastet Nationen Stridshandsken. Den døende Jesuitisme vover sin sidste Kamp; den gode Sag vil intet tabe derved. Konstitutionel lever i samme glade Haab, og omtvivler ikke at Fleerheden af de Franske jo ønsker en forfatningsmæssig Regjering. Quotidienne vedbliver derimod at raade Ministrene til at afsætte alle Embedsmænd, om hvilke de nær mindste Tvivl. Nye Rygter om en Ministerforandring ere ogsaa i Omløb og virke ufordeelagtigt paa Koursen. De hedder, at Finantsministeren Hr. Chabrol og Justitsministeren Hr. v. Courvoister ville udtræde. Som den Førstes Eftermand nævnes Jndenrigsministeren Hr. v. Montheli hvis Sted Hr. v. Pepromer skulde komme og Hr. v. Chantelauge blive Justitsminister. Endnu den 19de vilde Gazetten slet ingen Modisikation, men forlangte, at Ministeriet skulde blive som det var, for ikke at stemme Vælgerne mere imod Regjeringen; Quotidienne derimod antog, at naar Kongen fandt en liden Modifikation passende, kunde det ikke skade Vælgerne. Seenere fæster Gazetten selv Troe til Rygterne om Ministerforandringen, men frygter forat Hr. v. Monthel ikke vil modtage Finantsministeriet. De nye Udnævnelser ventedes den 20de i Monitøren. Jmidlertid paastaaer Journal des Debats, at det Polignaske Ministerium nærmer sig sin Ende, og anfører til Bestyrkelse en Samtale imellem Fyrsten og en høi Person. Da Denne spurgte ham, hvad Enden vilde blive, hvis Valgene, ikke udfaldt efter Ministrenes Ønske, og Svaret blev i saa Fald vilde Kongen nødsages til at bruge Magt, at ter opløse Kammeret og gribe Forholdsregler til Staten Sikkerhed; men slog Alt dette ogsaa feil, da vilde Ministrene aftakke, gjenmælede han: Ei, min Fyrste, saa gjør det strax, førend De har kompromitteret Prærogativerne, allarmeret Riget, nedbrudt den offentlige Kredit og sat tusinde Lidenskaber i Bevægelse." Man anfører ogsaa følgende Yttringer af Dauphin til den Kongelige Ret i Grenoble paa hans sidste Gjennemreise: "Jeg fryder mig ved den Tanke, at min Familie har grundlagt de offentlige Friheder i Frankerig. Kongens Villie er at bevare og selv at forøge dem, uden dog at sætte den gode Orden paa Spil og svække den Magt, han har fra sine Stamfædre og som er Nationernes første Tarv. Som et tilfældigt Varsel vil det muligt ansees, at de Deputeredes Kammers Palai paa et hængende Haar var lagt i Aske Natten til den 19d. Jlden var opkommet i Brændegaarden i Nærheden af Forsamlingssalen, og blev først dæmpet efter halvanden Times Anstrængelse.